વિજલપોર શહેરને શુદ્ધ મીઠુ પાણી આપવા માટે અહીંની નગરપાલિકાએ કરોડો રૂપિયાના ખર્ચે મીક્ષ પાણીની યોજના બનાવી છે અને તે તૈયાર પણ થઈ ગઈ છે. આ યોજના અંતર્ગત કાકરાપાર નહેરનું પાણી નવસારીની લાઈનમાંથી લઈ વિજલપોરના તળાવમાં ઠાલવી ફિલ્ટર કરી શહેરીજનોને અપાનાર છે. જોકે નવસારી પાલિકા સાથે અગાઉ નહેરના પાણી બાબતે વાદવિવાદ થતા મામલો જિલ્લા કલેકટરના દરબારમાં ગયો હતો. જ્યાં કલેકટરે નવસારી પાલિકાને નહેરનું પાણી વિજલપોર પાલિકાને આપવા જણાવ્યું હતું. આ સાથે બંને પાલિકાઓને તે માટે શરતો નક્કી કરવા પણ કહ્યું હતું.